కోల్‌కతా నగర అభివృద్ధికి రూ.1300 కోట్ల ఏడీబీ నిధులు!
PNR|
పశ్చిమబెంగాల్ రాష్ట్ర రాజధాని కోల్‌కతా నగర అభివృద్ధికి ఆసియా డెవలప్‌మెంట్ బ్యాంకు 1300 కోట్ల రూపాయల నిధులను అందజేసింది. ఈ విషయాన్ని కోల్‌కతా నగర మేయర్ శుక్రవారం వెల్లడించారు. దేశంలోని అతిపెద్ద నగారాల్లో కోల్‌కతా ఒకటిగా గుర్తింపు పొందిన విషయం తెల్సిందే. ఎంతో చారిత్రక నేపథ్యం కలిగిన కోల్‌కతాలో మౌలిక సదుపాయాలు అరకొరగానే ఉన్నాయి. ఈ నేపథ్యంలో కోల్‌కతా అభివృద్ధి, మౌలిక సదుపాయాల రూపకల్పనపై ఇన్ఫ్రా అనే సంస్థ ఒక సదస్సు నిర్వహించింది.
ఈ సదస్సును ప్రారంభించిన మేయర్ సోవాన్ ఛటర్జీ మాట్లాడుతూ కోల్‌కతా అభివృద్ధికి అనేక పథకాలను అమలు చేస్తున్నట్టు తెలిపారు. సింగార కోల్‌కతా నగరంగా తీర్చిదిద్దేందుకు ఆసియా డెవలప్‌మెంట్ బ్యాంకు బృందం నగరంలోని వివిధ ప్రాంతాలను సందర్శించిందన్నారు.
ఇందులోభాగంగా వివిధ అభివృద్ధి పనులకు ఏడీబీ 1300 కోట్ల రూపాయల నిధులను కేటాయించిందని తెలిపారు. ఈ నిధులతో నగరంలో కనీస సౌకర్యాలను కల్పిస్తారమన్నారు. ప్రధానంగా మంచినీరు, డ్రైనేజీ పనులను చేపడుతామన్నారు. వచ్చే 2030 నాటికి కోల్‌కతా దేశంలోని సుందర నగరాల్లో ఒకటిగా నిలుస్తుందనే విశ్వాసాన్ని ఆయన వ్యక్తం చేశారు.
సంబంధిత వార్తలు